cyanic-selkie/wikianc huggingface dataset:
রোমিও অ্যান্ড জুলিয়েট
সঙ্গীত
রোমিও জুলিয়েটের কাহিনী নিয়ে অন্তত ২৪টি অপেরা বা গীতিআলেখ্য তৈরি হয়েছে । সর্বপ্রথমটি জর্জ বেন্ডার সিংগস্পিয়েল(জার্মান অপেরা), ১৭৭৬ সালে নির্মিত। এতে মূল কাহিনীর অধিকাংশ চরিত্র ও ঘটনা বাদ দেওয়া হয়েছে, কাহিনীর পরিণতিও সুখকর। তবে গাউন্ডের ১৮৬৭ র রচনাটিই অধিক পরিচিত(গীতিকার-জুল বার্বার ও মাইকেল কেরী)। এটি এখনো অনুষ্ঠিত হয়। বেলিনির অপেরার অনুষ্ঠান মাঝেসাঝে দেখা গেলেও এর বিরূপ সমালোচনাও আছে, প্রধানত শেক্সপিয়ারের মূল কাহিনী থেকে বিচ্যূতির জন্য। বেলিনি বা তাঁর গীতিকার ফেলিস রোমানি অপেরাটি তৈরি করেছিলেন ইতালীয় কবি নিকোলা ভাকাইর জুলেত্তা এ রোমিও অবলম্বনে, সরাসরি শেক্সপিয়ারের কাহিনী থেকে করেননি । জাজ ঘরানার সংগীতেও রোমিও জুলিয়েটের প্রভাব লক্ষিত হয়। পেগি লী-র ‘ফিভার’, ডিউক এলিংটনের ‘সাচ সুইট থান্ডার’ অংশত ‘অশুভগ্রহদুষ্ট ‘প্রণয়ীযুলকে নিয়ে রচিত। বার্লিয়োজের সিমফনি একটি বড় মাপের কাজ, তিন অংশে বিভক্ত-, সমবেত, ঐকতান, অর্কেস্ট্রা প্রভৃতির সংমিশ্রণে তৈরি । ১৮৩৯ সালে এর প্রথম অনুষ্ঠান হয়। চাইকোভস্কির ১৮৬৯ সালের ‘রোমিও জুলিয়েট ফ্যান্টাসি ওভারচার’ ১৫ মিনিটের একটি অনবদ্য সিম্ফনি যার স্টাইল পরবর্তীকালের অনেক ধ্রুপদী সুরকারেরা অনুকরণ করেছেন। নিনো রোটার ১৯৬৮ র ছায়াছবি ও ডেস রী-র ১৯৯৬ র ছায়াছবিতে এর ব্যবহার দেখা যায় । এছাড়া  সুরকার হেনরি হিউগ পিয়ারসন (রোমিও এন্ড জুলিয়েট ওভারচার ফর অর্কেস্ট্রা), সেন্ডসেন(রোমিও জুলি, ১৮৭৬), ডেলিয়াস( এ ভিলেজ রোমিও এন্ড জুলিয়েট ১৮৯৯-১৯০১), স্টেনহ্যামার ((রোমিওজুলিয়া, ১৯২২) ও কাবালেভস্কি( ইনসিডেন্টাল মিউজিক টু রোমিও এন্ড জুলিয়েট, ১৯৫৬)-র নাম উল্লেখযোগ্য । প্রচলিত লঘু সংগীত শিল্পীদের কাজেও রোমিও জুলিয়েটের ছায়া দেখা যায়, যাদের মধ্যে দা সুপ্রিম, ব্রুস স্প্রিংস্টিন, টম ওয়েট, লো  রীড এবং টেলর সুইফটের নাম করা যেতে পারে। অবশ্য ডায়ার  স্ট্রেটের রোমিও এন্ড জুলিয়েটই সবচেয়ে নামকরা । রোমিও জুলিয়েটকে নিয়ে যত গীতিনাট্য রচিত হয়েছে তার মধ্যে সবচেয়ে প্রসিদ্ধ স্টিফেন সনড্হাইনের কথায় ও লিওনার্ড বার্নস্টাইনের সুরে ‘ওয়েস্ট সাইড স্টোরি’। ব্রডওয়েতে ১৯৫৭ সালে ও ওয়েস্ট এন্ড এ ১৯৫৮ সালে এর প্রথম অনুষ্ঠান হয়। ১৯৬১ তে এটি অবলম্বনে একটি ছায়াছবিও তৈরি হয় যার ঘটনাস্থল বিংশ শতাব্দীর নিউইয়র্ক আর পারিবারিক শত্রুতার স্থান নেয় শ্রেণীবৈষম্যগত বিদ্বেষ। অন্যান্য সংগীতালেখ্যের মধ্যে টেরেন্স মানের ১৯৯৯ সালের রক সংগীত ‘উইলিয়াম শেক্সপিয়ারস রোমিও এন্ড জুলিয়েট’ (সহলেখক জেরোম কোর্মান), গেরার্ড প্রেসগুর্ভিকের ২০০১ সালের ‘রোমিও  এন্ড জুলিয়েট- ডি লা হাইন আ অ্যামোর’ , রিকার্ডো কসিয়ান্টের ২০০৭ সালের ‘জুলিয়েত্তা এন্ড রোমিও’ এবং জোহান ক্রিস্টার সুজ ও জোহান পিটারসনের ২০১৩ সালের ‘কার্নিভাল টেল (ভ্রাম্যমাণ কার্নিভালে অনুষ্ঠিত) ’ উল্লেখযোগ্য।
সাহিত্য এবং শিল্প
জুলিয়েটের মৃত্যুশয্যায় রোমিও, হেনরি ফুসেলি, ১৮০৯
পরবর্তী প্রজন্মের সাহিত্যে রোমিও জুলিয়েটের বিপুল প্রভাব লক্ষ্য করা যায়। এর আগে নরনারীর প্রণয়কে ট্রাজেডির যোগ্য বিষয় হিসাবে গণ্য করা হত না । শেক্সপিয়ারই প্রথম মৃত্যুর মাধ্যমে প্রেমকে মহান করে তোলেন। রোমিও জুলিয়েটের রূপান্তরণও ঘটেছে সর্বাধিক। সাহিত্যের গদ্য পদ্য রূপ ছাড়াও নাটক, যাত্রা, সংগীত, নৃত্য, ব্যালে, ছায়াছবি, টেলিভিশান, চিত্রকলা- সব শিল্পমাধ্যমই রোমিও জুলিয়েটকে তাদের বিষয় হিসাবে বেছে নিয়েছে, শুধু একবার নয় বারবার। রোমিও জুলিয়েটকে নিয়ে প্যারডিও হয়েছে, শেক্সপিয়ারের জীবিতকালেই। হেনরি পোর্টারের 'টু অ্যাংগ্রি উওমেন অফ অ্যাবিংটন(১৫৯৮)' এবং টমাস ডেকারের 'ব্লার্ট কনস্টেবল (১৬০৭)' নাটকদ্বয়ে রোমিও জুলিয়েটের বিখ্যাত ব্যালকনি দৃশ্যের হাস্যরসাত্মক রূপ দেওয়া হয়েছে । শেক্সপিয়ার-উত্তর যুগের বহু কথাসাহিত্যিকের রচনায় রোমিও জুলিয়েট নানা ভাবে স্থান পেয়েছে, উদাহরণস্বরূপ চার্লস ডিকেন্সের নিকোলাস নিকলবির নাম করা যায়। রোমিও জুলিয়েটকে নিয়ে চারুকলার চর্চাও হয়েছে কম না। এলিসা কার্কিলের তৈরী দারুমাধ্যমে সমাধিগৃহের প্রতিরূপটি বোধহয় এদের মধ্যে সর্বপ্রথম। ১৭০৯ সালে নিকোলাস রোয়ের প্রযোজনায় এটি দেখা যায় । অষ্টাদশ শতকের শেষার্ধে নাটকের পাঁচটি অঙ্কের  দৃশ্যাবলম্বনে নির্মিত পাঁচটি তৈলচিত্র বয়ডেল শেক্সপিয়ার গ্যালারিতে শোভা পাচ্ছে । ১৯শ শতকে চিত্রকল্পের যে ঝোঁক দেখা যায় তার অনুপ্রেরণায় শিল্পীরা নাটকের দৃশ্য ও অভিনেতাদের নিয়ে অনেক ছবি আঁকেন । ২০শ শতকের অধিকাংশ ছবি জনপ্রিয় চলচ্চিত্রের চিত্ররূপ । লুই লেভিনের ২০১৪ সালের উপন্যাস 'জুলিয়েটস নার্স' জুলিয়েটের ধাত্রীর দৃষ্টিভঙ্গী থেকে লেখা, কাহিনী শুরুর পূর্ববর্তী চৌদ্দ বছরের উপাখ্যান। প্রসঙ্গত, শেক্সপিয়ারের কাহিনীতে ধাত্রীর ছিল তৃতীয় সর্বাধিক সংলাপ, রোমিও জুলিয়েটের পরেই ।
চলচ্চিত্রায়ণ
রোমিও জুলিয়েট কে সর্বকালের সর্বাধিক চলচ্চিত্রায়িত সাহিত্য বলে মনে করা হয় । এদের মধ্যে জর্জ কুকারের একাধিক অস্কার অনুমোদিত ১৯৩৬ সংস্করণ, ফ্রাংকো জেফিরেলির ১৯৬৮ সংস্করণ এবং বাজ লুরমানের ১৯৯৬ র সংস্করণ উল্লেখযোগ্য। নির্বাক যুগে এর চলচ্চিত্রায়ণ করেন জর্জ মেলিস। দুঃখের বিষয় এটি এখন আর পাওয়া যায় না। সবাক যুগের চলচ্চিত্র, ১৯২৯ সালে নির্মিত, দা হলিউড রেভ্যুতে জন গিলবার্ট ও নর্মা শিয়ারারকে যথাক্রমে রোমিও ও জুলিয়েটের চরিত্রে অভিনয় করতে দেখা যায়। জর্জ কুকারের ছবিটি বিশেষ জনপ্রিয়তা পায়নি। লেসলি হাওয়ার্ড(রোমিও) ও নর্মা শিয়ারার(জুলিয়েট) দুজনেই তখন পরিণত বয়স্ক। এর কবিতাময় আঙ্গিকও দর্শকদের পছন্দ হয়নি। এর পরে প্রায় দশ বছর চলচ্চিত্রজগৎ শেক্সপিয়ারের থেকে মুখ ফিরিয়েছিল। ১৯৫৪ সালে ভেনিস ফিল্ম উৎসবে রেনাটো কাস্টেলানি তাঁর 'রোমিও জুলিয়েট' ছবির জন্য গ্র্যান্ড প্রিক্স পুরস্কার পান । রোমিও ও জুলিয়েটের চরিত্রে অভিনয় করেন রেন্স হার্ভে ও সুশান সেন্তাল। ১৯৬৮ সালে ফ্রাংকো জেফিরেলি একরাশ নতুন মুখ নিয়ে রোমিও জুলিয়েটের এক বর্ণোজ্জ্বল রূপ দেন যা বহু প্রশংসিত হয়। বাজ লুরমানের ১৯৯৬ র চলচ্চিত্র প্রধানত এম টিভি জেনারেশানের উদ্দাম উচ্ছৃঙ্খল তরুণ দর্শকবৃন্দের কথা মাথায় রেখে বানানো। লিওনার্দো ডিকাপ্রিও ও ক্লেয়ার ডেন্স যথাক্রমে রোমিও ও জুলিয়েটের চরিত্রে অভিনয় করেন । রোমিও জুলিয়েট নাটকের মূল ভাব অবলম্বন করে আধুনিক যুগেও বহু টিভি এবং বড় পর্দার ছবি তৈরি হয়েছে। ১৯৬০ সালের পিটার উস্তিনভের কোল্ড ওয়ার, ১৯৬১র ওয়েস্ট সাইড স্টোরি, ২০০৬ এর ডিজনির হাই স্কুল মিউজিকাল, জন ম্যাডেনের শেক্সপিয়ার ইন লাভ এদের মধ্যে উল্লেখযোগ্য।
আধুনিক সোশ্যাল মিডিয়া
•	রয়াল শেক্সপিয়ার কোম্পানি ও মুডলার্ক প্রোডাকশন রোমিও জুলিয়েটের সর্বাধুনিক রূপ দেন ২০১০ সালে তাঁদের 'সাচ টুইট সরো' নামক টুইট সিরিজের মাধ্যমে। চিত্রনাট্য রচনা করেন মুডলার্ক প্রোডাকশন টিম ও লেখক টিম রাইট ও বেথান মার্লো। এটি ইউ টিউবেও পাওয়া যায়
ইউই ভাষা
ইউই (Èʋe বা Èʋegbe ) একটি নিগের-কঙ্গ ভাষা। দক্ষিণ-পূর্ব ঘানার প্রায় ৪–৫ মিলিয়ন জনগণ তাদের মাতৃভাষা অথবা দ্বিতীয় ভাষা হিসেবে এটিকে ব্যবহার করে । ইউই সম্পর্কিত ভাষা গুচ্ছের একটি অংশ যাকে সাধারণভাবে জিবিই নামে ডাকা হয়। আরেকটি বৃহৎ জিবিই ভাষা হচ্ছে বেনিনের ফন। বিভিন্ন আফ্রিকান ভাষার মতো ইউই স্বরসংক্রান্ত।
জার্মান আফ্রিকান-বিশেষজ্ঞ ডিএদ্রিছ হেরমান ওয়েস্টারমান অন্য আরও কিছু জিবিই ভাষা সহ ইউই ভাষার অনেক অভিধান এবং ব্যাকরণ প্রকাশ করেন। যে সকল ভাষাবিদ ইউই এবং এর সাথে গভীর সম্পর্কযুক্ত ভাষার উপর কাজ করেছেন তাদের মধ্যে অন্যতম হলেন- গিলবার্ট আনস্রে (স্বর, পদবিন্যাস), হার্বার্ট স্থাহ্লকে (গঠনতত্ত্ব, স্বর), নিচক ক্লেমেন্থস (স্বর, পদবিন্যাস), রবার্টো পাজ্জি (নৃবিজ্ঞান, অভিধান রচনা), ফ্লিক্স কে. এমিকা (শব্দার্থবিদ্যা, জ্ঞানীয় ভাষাবিদ্যা), আলান স্টিউয়ার্ট ডুথিএ (শব্দার্থবিদ্যা, শব্দতত্ত্ব), হউঙ্কপাতি বি. চাপ (ধ্বনিবিজ্ঞান, শব্দতত্ত্ব), এনছ আবহ (পদবিন্যাস), এবং ছ্রিস কল্লিন্স (পদবিন্যাস)।
ইতিহাস
Eʋeviwo, Eʋe বা ইবার এর শিশু অনুবাদ করেন যা Eʋe/ইবার এর শিশু। Eʋe, আব্রাম এর প্রপিতামহ যা আব্রাহাম নামেও পরিচিত। Eʋe ইউই এর পূর্বপুরুষ। তারা বিশ্বাস করেন যে, Yeʋe (ইয়াহওহ) নামে যে সৃষ্টিকর্তাকে তারা পূর্বে উপাসনা করতো তিনি বাবেলের মিনারের প্রাসাদে বন্ধুদের সাথে যোগ না দিতে তার ভাষা নিয়ন্ত্রণ করতো। তার ভাষাকে বলা হয় Eʋegbe ভাষান্তারিত, "Eʋe/ইবার এর ভাষা"। Eʋes বেবিলনিয়া, মিশর এবং পরবর্তীতে আবিসিনিয়াতে প্রাচীণ কোষের রাজত্বে স্থায়ী হন। সেখান থেকে তারা পশ্চিমে স্থানান্তরিত হয় এবং বর্তমান নাইজেরিয়ার একটি অংশে স্থায়ী হন। মৌখিক ইতিহাস হিসেবে প্রচলিত আছে যে, জিবিই জনগণ কেতু থেকে বর্তমান বেনিনে স্থানান্তরিত হয়েছে। এটি বিশ্বাস করা হয় যে, ইউই প্রথমে টোগোর নতসিএ স্থায়ী হয় এবং পরবর্তীতে টগবে আগরকলির বর্বরতার কারণে দক্ষিণ-পূর্ব ঘানায় স্থায়ী হয়। ১১ শতাব্দীর শুরুতে ইউই বিভিন্ন সময়ে বড় ধরনের দলবদ্ধ প্রস্থানের স্বীকার হয়। ১৫ থেকে ১৭ শতাব্দীতে ইউই জনগণ বর্তমান টোগো, ঘানা এবং বেনিনে আসে। এই সকল স্থানান্তরের মধ্যে সবচেয়ে বিখ্যাত হচ্ছে রাজা আগরকলি প্রথমের সময়ে নটসিয়ে থেকে স্থানান্তর। গল্প বলার ঐতিহ্যের মাধ্যমে মৌখিক গল্প চলে এসেছে যে, রাজা আগরকলি খুব নিষ্ঠুর ছিল। ইউই রাজ্য থেকে পালানোর একটি পরিকল্পনা উদ্ভাবন করে। রাজ্যের দেয়াল যেটি কাদা, কাচ, পাথর এবং কাঁটা দিয়ে তৈরি ছিলো তাতে প্রত্যেক রাতে মহিলারা পানি ঢালতো। ফলে দেয়াল নরম হয়ে যায় এবং এর এক অংশে গর্ত করে রাতে পালিয়ে যেতে সমর্থ হয়। পুরুষরা শীঘ্রই তাদের অনুসরণ করে এবং হাটার সময় পিছন ফিরে হেটে যায়। উদ্দেশ্য হচ্ছে তাদের পদচিহ্ন দেখে যেন মনে হয় তারা রাজ্যের দিকে যাচ্ছে। বর্তমানে তাদেরকে ঘানার ভল্টা অঞ্চল, টোগোর দক্ষিণ বেল্ট এবং বেনিন নাইজেরিয়ার কিছু অংশে খুঁজে পাওয়া যাবে।
উপভাষা
ইউই ('ভিহিই') এর কিছু সাধারণ উপভাষা হলো- Aŋlɔ, Tɔŋu (Tɔŋgu), আভেনর, আগাভা জনগণ, ইভিডমি, আউলেন, জিবিন, Pekí, Kpándo, ভিহলিন, Hó, Avɛ́no, ভো, কেপিলিন, Vɛ́, Danyi, এগু, ফোডোমি, Wancé, Wací, Adángbe (কাপো)"।
এথ্‌নোলগ ১৬ ওয়াচি এবং কেপিসি (কেপিসসাই) এর স্বাতন্ত্রতাকে এতটাই স্পষ্ট ভাবে নির্দেশ করে যে এদেরকে দুটি আলাদা ভাষা হিসেবে বিবেচনা করা যায়। এরা ইউই এবং জিন (মিনা)র সাথে ৮৫% পারস্পরিক বোধগম্য মাত্রা ভাগ করে উপভাষা কন্টিনাম গঠন করে । ইউই এর জিবিন, হো, কেপিলেন, কেপিসি, এবং ভিহলেন ভিন্নতাকে ইউই এবং জিনের পশ্চিম জিবিই উপভাষার তৃতীয় গুচ্ছ হিসেবে বিবেচনা করা যায়, যদিও কেপিসি ঘটনাবিন্যাসে ইউই তে অবস্থানকারী ওয়াচি এবং ভো উপভাষার খুবই নিকটবর্তী। মূল ইউই এবং জিনের মধ্যে ওয়াচি ভৌগলিকভাবে অন্তরাল সৃষ্টি করে; কেপিসি কাবিই অঞ্চলে জিবিই দ্বীপ সৃষ্টি করে।
ইউই নিজেই জিবিই এর উপভাষা গুচ্ছ। জিবিই ভাষাতে জিন, আযা এবং জাওলা অন্তর্ভুক্ত। ঘানার দক্ষিণ অংশের টোগো, বেনিন এবং পশ্চিম ঘানা অঞ্চলের লোকজন এ ভাষা ব্যবহার করে। সকল জিবিই ভাষা একটি অন্যটির সাথে বোধগম্যতার মাত্রা ভাগ করে। ইউই এর কিছু উপকূলীয় এবং দক্ষিণ উপভাষাতে Aŋlɔ, টঙ্গো (Tɔŋu), আভেনর, ডিজোডজ এবং ওয়াটসি অন্তর্ভুক্ত। কিছু অন্তর্দেশীয় উপভাষাকে ইউই ডমেগবি হিসেবে দেশীয়ভাবে চিহ্নিত করা হয়। যেমন: হো, কেপিডজি, হোহোই, পিকি, কেপান্ডো, Fódome, ডেনিই এবং কেপিলি। নেক শ্রেণীবিন্যাস থাকলেও, একটি অন্যটি থেকে মাত্র কয়েক মাইল ব্যবধানে স্বরের মধ্যে স্বতন্ত্র পার্থক্য বিরাজ করে।
ব্যঞ্জনবর্ণ
H একটি ঘোষ ঊষ্ম যাকে আলজিভ,, স্বরতন্ত্রী, , বা কণ্ঠনালীয় হিসেবে বর্ণনা করা যায়।
অনুনাসিক ব্যঞ্জনবর্ণ নির্দিষ্ট না, কারণ তারা শুধুমাত্র অনুনাসিক স্বরবর্ণের আগে বসে। তাই কখনও কখনও বলা হয় ইউই এর কোন অনুনাসিক ব্যঞ্জনবর্ণ নেই। যাহোক, এটি মেনে নেয়া আরোও বেশি সুবিধাজনক যে অনুনাসিক  নিম্নচিহ্নিত রুপ এবং মৌখিক স্বরবর্ণের পূর্বে অনুনাসিক হয় না। (নিচের স্বরবর্ণগুলো দেখুন।)
বৃত্তাকার নয় (সামনে) এমন স্বরবর্ণের পূর্বে এবং বৃত্তাকার (পেছনে) স্বরবর্ণের পূর্বে  ঘটে।
ও এবং  ও  এর মধ্যে বৈপরিত্য রয়েছে এমন কয়েকটি ভাষার মধ্যে ইউই একটি। অধিকাংশ ভাষায় f এবং v শক্তিশালী,  এবং, উপরের ঠোঁটের সঙ্গে উল্লেখযোগ্যভাবে উত্থাপিত হয় এবং তুলনামূলক দূর্বল  ও  এর চেয়ে এগুলো অধিক নির্দিষ্ট।
ব্যঞ্জনগুচ্ছে ঘটে। করনালসের পর এটি  (বা ) হয়।
স্বরবর্ণ
যদিও পেকি উপভাষাটিতে  এর অভাব আছে, তবুও টিল্ড (˜) চিহ্ন অনুনাসিক স্বর নির্দেশ করে। বিভিন্ন ধরনের ইউই এ এক বা একাধিক সামনের মধ্য স্বরবর্ণের অভাব আছে এবং ঘানার কিছু ভিন্ন ধরনে অতিরিক্ত  এবং  স্বরবর্ণ  আছে।
ইউই ব্যঞ্জনবর্ণে অনুনাসিক-মৌখিক বৈপরীত্য নেই। যা হোক, এর মাত্রাগত অনুনাসিক আছে, যা পরবর্তী ব্যঞ্জন অনুসারে  হিসেবে ভিন্ন হয় এবং স্বর আছে। কিছু অদ্ভুত ফলাফলের ভিত্তিতে কিছু পণ্ডিত একে স্বরবর্ণ হিসেবে চিহ্নিত করেছেন। যেমন-ইউই এর মৌখিক স্বরবর্ণের চেয়ে অধিক অনুনাসিক বর্ণ আছে এবং এই স্বরবর্ণগুলোর একটির  স্পষ্টরূপে উচ্চারণের স্থান নেই।  যদি একে ব্যঞ্জনবর্ণ হিসেবে মেনে নেয়া হয়, তবে সেখানে একক অনুনাসিক ব্যঞ্জনবর্ণের অদ্ভুত ফলাফল দেখাবে, যা স্বরবর্ণের ক্ষেত্রে দেখা যায় না। যদি অনুনাসিক ব্যঞ্জনবর্ণকে নিম্নচিহ্নিত  হিসেবে গ্রহণ করা হয়, তবে এরকম অদ্ভুত বিধিনিষেধ থাকবে না; অন্য ব্যঞ্জনবর্ণ থেকে একমাত্র পার্থক্য হচ্ছে একটি ক্রস-ভাষাতাত্ত্বিক সাধারণ প্যাটার্ণ অর্থাৎ শুধুমাত্র অনুনাসিক থামা হবে মাত্রা সম্বন্ধনীয়।
স্বর
ইউই একটি স্বরসংক্রান্ত ভাষা। স্বরসংক্রান্ত ভাষায়, এক শব্দকে অন্য শব্দ থেকে পৃথক করতে মাত্রা ভিন্নতা ব্যবহার করা হয়।  যেমন, ইউই এর নিম্নের তিনটি শব্দে শুধুমাত্র স্বরে পার্থক্য রয়েছে: উচ্চারণানুযায়ী, তিনটি স্বর নিবন্ধতিত আছে- উচ্চ, মধ্য এবং নিম্ন। এছাড়াও উর্ধ্বগামী এবং পতনশীল তিনটি বিপরীত স্বর আছে। যাইহোক, অধিকাংশ ইউই উপভাষায় শুধুমাত্র দুটি নিবন্ধিত আছে- উচ্চ এবং মধ্যম। এগুলো ঘোষ অবস্ট্রান্টসের পর বিশেষ্যে অবনমিত: উচ্চ মধ্য (বা উর্ধ্বগামী) হয় এবং মধ্য নিম্ন হয়। উপরের 'মহিষের' উদাহরণের মতো বাক্য বা উচ্চারণের শেষে মধ্য কে নিম্ন হিসেবেও দেখা যায়।
লিখার ক্ষেত্রে, স্বরকে তীব্র স্বরভঙ্গি, ধ্বংস স্বরভঙ্গি, ক্যারণ এবং স্বরিত উচ্চারণচিহ্ন হিসেবে চিহ্নিত করা হয়। এগুলোকে অনুনাসিক স্বরবর্ণ হিসেবে চিহ্নিত করে টিল্ডের সাথেও ব্যবহার করা যেতে পারে।
শব্দপ্রকরণ
যখন ইউই শব্দপ্রকরণ হিসেবে প্রতিনিধিত্ব করে, তখন আফ্রিকান রেফারেন্স বর্ণমালা ব্যবহার করা হয়। তাই লিখিত রূপটি দেখতে রোমান বর্ণমালা এবং আন্তর্জাতিক ধ্বনিমূলক বর্ণমালার মিলিত রূপের মতো। অনুনাসিককরণকে চিহ্নিত করার জন্য স্বরবর্ণের পর একটি n বসানো হয়েছে। দুর্বোধ্য হয়ে যায় এমন কিছু সাধারণ ক্ষেত্র ছাড়া স্বর সাধারণত চিহ্নিত করা হয় না। যেমন: উত্তম পুরুষ বহুবচন সর্বনাম mí 'আমরা' কে উচ্চ চিহ্নিত করার মাধ্যমে, মধ্যম পুরুষ বহুবচন mi 'তোমরা' থেকে  পৃথক করার জন্য এবং মধ্যম পুরুষ একবচন সর্বনাম wò 'তুমি' কে নিম্ন চিহ্নিত করা হয়, নাম পুরুষ বহুবচন wó 'তারা' থেকে পৃথক করার জন্য।
নামকরণ পদ্ধতি
তাদের ঐতিহ্য নিয়ে গর্বের বিষয় আছে। ১৯৭০ এ অনেক শিক্ষিত ইউই, যাদের পশ্চিমা নাম রাখা হয়েছিলো, সেই নাম তারা আনুষ্ঠানিক/আইনত বা অনানুষ্ঠানিকভাবে ত্যাগ করে। তারা তাদের জন্মেসূত্রে প্রাপ্ত নামকে প্রাতিষ্ঠানিক ভাবে ব্যবহার করে।
ইউই এর জন্মদিন অনুসারে নামকরণের পদ্ধতি নিম্নরূপ:
অধিকাংশক্ষেত্রে তাদেরকে জন্মদিন সূত্রে প্রাপ্ত নামে ডাকা হয়। নামকরণ অনুষ্ঠানের মাধ্যমে প্রাপ্ত নাম শুধুমাত্র দাপ্তরিক কাজে ব্যবহার করে। সেক্ষেত্রে, একই জন্মদিন নামের শিশুদের চিহ্নিত করা হয় প্রত্যয় দ্বারা: -gã মানে বড়, -vi মানে ছোট। উদাহরণস্বরূপ, নতুন কফির জন্মের পর, পূর্বে জন্ম নেয়া কফি হয়ে যাবে Kofigã, নতুন শিশুর নাম হবে কফি। পরবর্তীতে জন্ম নেয়া কফি হয়ে যাবে কফিভি (বিশেষতঃ উইডোমি এবং Tɔngu ইউই এর মধ্যে Kofitse)। মাঝে মাঝে পুনঃনামকরণ দুই বারও ঘটে। কারণ, যদিও বড়টি কফি নামটি বজায় রেখেছিল কিন্তু দ্বিতীয় কোফি মূলত কোফিভি নামে পরিচিত ছিল। ফলে তৃতীয় কফি জন্মের ফলে তাদের পুনঃ নামকরনের প্রয়োজন পড়ে।
ব্যাকরণ
ইউই একটি কর্তা-ক্রিয়া-কর্ম ভাষা । সম্বন্ধসূচক শব্দ, প্রধান বিশেষ্যের আগে বসে। বিশেষণ, সংখ্যা, নির্দেশক এবং সম্বন্ধসূচক ক্লজ সমূহ প্রধান বিশেষ্য অনুসারে বসে। ইউই এর পদান্বয়ী অব্যয়ের তুলনায় পোস্টপজিশনও আছে।
ইউই এর ক্রমিক ক্রিয়া পদবিন্যাস এরও সমৃদ্ধ পদ্ধতি আছে।
মর্যাদা
ইউই টোগো এবং ঘানার জাতীয় ভাষা।
উত্তর (মহাভারত)
উত্তর (उत्तर) মহাভারতের একটি চরিত্র, মৎস্য বংশের রাজপুত্র, বিরাটরাজের পুত্র। পান্ডবদের অজ্ঞাতবাসের সময় তারা এই বিরাট রাজার প্রাসাদে অবস্থান করছিল। যুবরাজ উত্তরের ভগ্নি উত্তরার সাথে অর্জুনের পুত্র অভিম্যনুর বিবাহ হয়েছিল।
অজ্ঞাতবাসের সময়ে পান্ডবরা মৎস্যরাজ্যে অবস্থান করছেন এমন সন্দেহের বসবর্তি হয়ে দুর্য়োধন মৎস্যদেশ আক্রমন করেন। সে সময় বিরাটরাজ তার সেনাবাহিনীকে দক্ষিণের যুদ্ধে প্রেরণ করেছিলেন। হস্তিনাপুরের বাহিনীর আক্রমনের খবর পেয়ে যুবরাজ উত্তর একাই তাদের প্রতিহত করার সংকল্প করেন। মাতা সুদেষ্ণার পিড়াপিড়িতে উত্তর বৃহন্নলাকে তার রথের সারথী হিসাবে নেন। বৃহন্নলা আসলে ছিলেন ছদ্মবেশী অর্জুন। কৌরবদের বিশাল সেনাবাহিনী দেখে উত্তর ভীত হয়ে পরেন এবং বৃহন্নলাকে রথ নিয়ে ফিরে যেতে বলেন। বৃহন্নলা ক্ষত্রিয় ধর্মের কথা বলে তার আদেশে মানতে অপারগতা প্রকাশ করলে উত্তর রথ থেকে নেমে পলায়ন করতে উদ্যত হন। অর্জুন তাকে ধরে ফেলেন। উত্তরের সাহস সঞ্চয়ের জন্য তিনি তার নিজের প্রকৃত পরিচয় তার নিকট প্রকাশ করেন। এরপর অর্জুন যুদ্ধে একাই হস্তিনাপুর সেনাদের পরাজিত করেন।
কুরুক্ষেত্র যুদ্ধ
কুরুক্ষেত্র যুদ্ধে উত্তর পান্ডবদের পক্ষে যুদ্ধ করেছিলেন। প্রথম দিনের যুদ্ধে শল্বরাজ উত্তরকে হত্যা করেন। যদ্ধের শুরুতে উত্তর সমবেত কৌরব সেনাদের অভ্যন্তরে তার রথ চালনা করেন। শাল্বরাজ তাকে বাধা দিয়ে তার পরিচয় জানতে চাইলে উত্তর অত্যন্ত অহংকারের সাথে তার সামরিক শক্তি জাহির করে নিজেকে কৃষ্ণের সাথে তুলনা করেন। কারন বিরাট যুদ্ধে তিনি অর্জুনের সারথী ছিলেন। শাল্ব তাকে ভর্ৎসনা করে বেলন যে তার মুখের ভাষা তার শরের চেয়ে অধিক তীক্ষ্ন। উত্তর এর উত্তরে শাল্বরাজকে ভীষনভাবে আক্রমন করেন। উত্তর, শাল্বের ধনুক ভেঙে, তার সারথী ও ঘোড়া হত্যা করেন ও রথের চাকা ভেঙে ফেলেন। শাল্ব অরক্ষিত হয়ে মাটেতে পরে গেলে উত্তর তার দিকে ধনুক তাক করে উপহাসের সাথে বলেন, “এবার কোনটি তোমার জীবন কেড়ে নেবে? আমার মুখের ভাষা না আমার তীর?” শাল্ব তখন তার দিকে একটি বল্লম ছুঁড়ে মারেন। তার আঘাতে উত্তরের মৃত্যু হয়। শাল্ব এই তরুন বীরের মৃত্যুতে অত্যন্ত দুঃখিত হন এবং শোক প্রকাশ করেন।
দৌলতপুর উপজেলা, মানিকগঞ্জ
দৌলতপুর বাংলাদেশের মানিকগঞ্জ জেলার অন্তর্গত একটি উপজেলা।
অবস্থান ও আয়তন
এই উপজেলার উত্তরে সিরাজগঞ্জ জেলার চৌহালী উপজেলা ও টাঙ্গাইল জেলার নাগরপুর উপজেলা, দক্ষিণে ঘিওর উপজেলা, পূর্বে সাটুরিয়া উপজেলা, পশ্চিমে পাবনা জেলার বেড়া উপজেলা ও যমুনা নদী।
ইতিহাস
দৌলতপুরের নাম ছিল গোবর্ধনপুর। এখানকার মন্দিরে হিন্দু দেবমূর্তি গিরিগোবর্ধনের নাম অনুসারে এর নামকরণ করা হয়।কালক্রমে নদীভাঙনের ফলে দেবমূর্তিসহ মন্দিরটি নদীগর্ভে বিলীন হয়ে যায়। মুঘল শাসনামলে দৌলত শাহ নামে এক সুফি সাধক গোবর্ধনপুরে এসে তার খানকাহ প্রতিষ্ঠা করেন এবং বহু মানুষ তার শিষ্যত্ব গ্রহণ করে।পরবর্তীতে তারই নাম অনুসারে গোবর্ধনপুরের নামকরণ করা হয় "দৌলতপুর"।
ভারতী
ভারতী বলতে বোঝাতে পারে:
কর্ম (বৌদ্ধ দর্শন)
কর্ম (कर्म, Kamma) সংস্কৃত শব্দ যার আক্ষরিক অর্থ "ক্রিয়া" বা "করন"। কর্ম শব্দটি মৌখিক মূল কর্ থেকে এসেছে, যার অর্থ " কর, করা, সম্পাদন করা, সম্পন্ন করা।"
বৌদ্ধ ঐতিহ্যে, কর্ম বলতে উদ্দেশ্য দ্বারা চালিত কর্মকে বোঝায়। কর্ম ও কর্মফল হল বৌদ্ধধর্মের মৌলিক ধারণা। কর্ম ও কর্মফলের ধারণাগুলি ব্যাখ্যা করে যে কীভাবে ইচ্ছাকৃত ক্রিয়াগুলি ব্যক্তিকে সংসারে পুনর্জন্মের সাথে আবদ্ধ রাখে। পুনর্জন্মের চক্রটি কর্ম দ্বারা নির্ধারিত হয়, এবং এটি আক্ষরিক অর্থে ক্রিয়াকে বোঝায়। বৌদ্ধ ঐতিহ্যে, কর্ম অভিপ্রেত (চেতনা) দ্বারা চালিত কর্মকে বোঝায়, শরীর, বক্তৃতা বা মনের মাধ্যমে ইচ্ছাকৃতভাবে করা কাজ, যা ভবিষ্যতের পরিণতির দিকে নিয়ে যায়।
বৌদ্ধ ঐতিহ্যে
বিভিন্ন বৌদ্ধ দার্শনিক দর্শনের বৌদ্ধধর্মের মধ্যে বিকশিত হয়েছে, কর্মের আরও পরিমার্জিত উল্লেখ সম্পর্কে বিভিন্ন ব্যাখ্যা প্রদান করেছে। প্রধান সমস্যা হল অ-আত্ম মতবাদের মধ্যে সম্পর্ক, এবং নিজের কাজের চিহ্নগুলির "সঞ্চয়স্থান" যার জন্য বিভিন্ন সমাধান দেওয়া হয়েছে।
উৎপত্তি
কর্মের ধারণাটি বৈদিক ধর্মে উদ্ভূত হয়েছিল, যেখানে এটি আচার-অনুষ্ঠান সম্পাদনের সাথে সম্পর্কিত ছিল বা ভালো কাজের বিনিয়োগ মৃত্যুর পরে স্বর্গে প্রবেশ নিশ্চিত করার জন্য, যখন অন্য ব্যক্তিরা যান নরকে।
প্রাক-সাম্প্রদায়িক বৌদ্ধধর্ম
কর্মের ধারণা প্রাথমিক বৌদ্ধধর্মে সামান্য গুরুত্বের ছিল। শ্মিথাউসেন প্রশ্ন করেছেন যে কর্ম ইতিমধ্যেই প্রাথমিক বৌদ্ধ ধর্মের পুনর্জন্মের তত্ত্বে একটি ভূমিকা পালন করেছিল, উল্লেখ্য যে "কর্ম মতবাদটি প্রাথমিক বৌদ্ধ সমাজবিজ্ঞানের সাথে ঘটনাগত হতে পারে।" ল্যাঙ্গার উল্লেখ করেছেন যে মূলত কর্মফল পুনর্জন্মের সাথে যুক্ত কয়েকটি ধারণার মধ্যে একটি মাত্র। টিলম্যান ভেটার উল্লেখ করেছেন যে প্রাথমিক বৌদ্ধ ধর্মে পুনর্জন্মকে লোভ বা অজ্ঞতার জন্য দায়ী করা হয়েছে। বুসওয়েলও উল্লেখ করেছেন যে "প্রাথমিক বৌদ্ধধর্ম শারীরিক ও মানসিক গতিকে চিহ্নিত করে না, কিন্তু আকাঙ্ক্ষাকে কর্মফলের কারণ হিসেবে চিহ্নিত করে।" ম্যাথুস উল্লেখ করেছেন যে কর্মের বিষয়ে "কোন একক প্রধান পদ্ধতিগত প্রকাশ নেই" এবং "লেখায় কর্মের উল্লেখ করা হয়েছে এমন ডজনখানেক জায়গা থেকে একটি হিসাব একত্র করতে হবে," যার অর্থ হতে পারে এই মতবাদটি প্রারম্ভিক বৌদ্ধ সমাজবিজ্ঞানের মূল দৃষ্টিকোণ থেকে আনুষঙ্গিক ছিল।
ভেটারের মতে, "বুদ্ধ প্রথমে চেয়েছিলেন, এবং উপলব্ধি করেছিলেন, "মৃত্যুহীন" (অমতা/অমৃত, যা এখানে এবং এখন সম্পর্কিত। এই উপলব্ধির পরেই তিনি পুনর্জন্মের মতবাদের সাথে পরিচিত হন।" ব্রঙ্কহর্স্ট একমত নন, এবং উপসংহারে আসেন যে বুদ্ধ "কর্মের একটি ধারণা প্রবর্তন করেছিলেন যা তার সময়ের সাধারণভাবে প্রচলিত মতের থেকে যথেষ্ট ভিন্ন।" ব্রঙ্কহর্স্টের মতে, শারীরিক ও মানসিক ক্রিয়াকলাপগুলিকে পুনর্জন্মের জন্য দায়ী হিসাবে দেখা হয় না, তবে উদ্দেশ্য ও ইচ্ছা।
কর্মের মতবাদ সাধারণ মানুষের জন্য বিশেষভাবে গুরুত্বপূর্ণ হতে পারে, যাদের জন্য জীবনের তাৎক্ষণিক চাহিদা যেমন যন্ত্রণা, অবিচার ও মৃত্যুর সমস্যা মোকাবেলা করা আরও গুরুত্বপূর্ণ ছিল। কর্মের মতবাদ এই প্রয়োজনীয়তা পূরণ করেছে, এবং সময়ের সাথে সাথে এটি নিজের অধিকারে গুরুত্বপূর্ণ পরিত্রাণ তাত্ত্বিক লক্ষ্য হয়ে উঠেছে।
বৈভাষিক-সর্বাস্তিবাদী ঐতিহ্য
বৈভাষিক-সর্বাস্তিবাদ ভারতে এবং এর বাইরেও ব্যাপকভাবে প্রভাবশালী ছিল। সর্বস্তিবাদে কর্ম সম্পর্কে তাদের উপলব্ধি ভারত এবং অন্যান্য দেশে বৌদ্ধধর্মের জন্য আদর্শ হয়ে ওঠে। ডেনিস হিরোতার মতে,
আরেকটি গুরুত্বপূর্ণ ব্যাখ্যা, মহাবিভাষ, কর্মের তিনটি সংজ্ঞা দেয়:
চতুর্থ শতাব্দীর দার্শনিক বসুবন্ধু অভিধর্মকোশ সংকলন করেছিলেন, বিস্তৃত সংকলন যা প্রাথমিক সূত্রের দ্বারা উত্থাপিত বিস্তৃত বিষয়গুলির উপর বৈভাষিক-সার্বস্তিবাদী দর্শনের অবস্থানগুলিকে বিশদভাবে ব্যাখ্যা করে। কোশের চতুর্থ অধ্যায় কর্মের অধ্যয়নের জন্য নিবেদিত, এবং অধ্যায় দুই ও পাঁচে ফল ও প্রতিশোধের প্রক্রিয়া সম্পর্কে সূত্র রয়েছে। এটি পরবর্তী মহাযান দার্শনিকদের জন্য প্রাথমিক বৌদ্ধধর্মের দৃষ্টিভঙ্গি বোঝার প্রধান উৎস হয়ে ওঠে।
দর্শন্তিক-সৌত্রান্তিক
দর্শন্তিক-সৌত্রান্তিক দর্শনের কর্মফলের কাজ ব্যাখ্যা করার জন্য কর্মবীজ (বীজ) এবং "মানসভৌতিক সিরিজের বিশেষ পরিবর্তন" ধারণার পথপ্রদর্শক। ডেনিস হিরোটার মতে,
"সৌত্রান্তিক [...] জোর দিয়েছিলেন যে প্রতিটি কাজ শুধুমাত্র বর্তমান মুহূর্তেই বিদ্যমান এবং অবিলম্বে ধ্বংস হয়ে যায়। কার্যকারণ ব্যাখ্যা করার জন্য, তারা শিখিয়েছিলেন যে প্রতিটি কর্মের সাথে 'সুগন্ধি' ঘটে যা যদিও ধর্ম বা অস্তিত্বের কারণ নয়, পরবর্তী মানসিক তাৎক্ষণিক ধারায় অবশিষ্ট ছাপ ফেলে, যার ফলে এটি শেষ পর্যন্ত সূক্ষ্ম বিবর্তনের প্রক্রিয়ার মধ্য দিয়ে যায়। এইভাবে সম্পাদিত ভাল ও খারাপ কাজগুলিকে বলা হয় 'বীজ' বা স্বভাবের চিহ্ন যা ফলপ্রসূ হবে।"
যাজকীয় পাঠ্য
থেরবাদ অভিধম্ম ও ভাষ্যমূলক ঐতিহ্যে, কর্মকে দীর্ঘায়িত করা হয়। অনুরুদ্ধাচার্যের অভিধম্ম সংঘটি পাঁচটি (৫.৩.৭) বইতে বিস্তৃত চিকিৎসা সহ এই বিষয়ের চিকিৎসা প্রদান করে।
কথবথু, যা কম্মের ধারণার সাথে প্রত্যক্ষ বা পরোক্ষভাবে সম্পর্কিত বেশ কয়েকটি বিতর্কিত বিষয় নিয়ে আলোচনা করে।" এটি পুদ্গলবাদী দর্শনের সাথে বিতর্ক জড়িত ছিল, যা সময়ের সাথে কর্মিক প্রভাবের পরিপক্বতার জন্য ব্যক্তির অস্থায়ী অস্তিত্বকে অনুমান করে। বার্ধক্য এবং মৃত্যু কর্মফল (বিপাক) কিনা তা নিয়ে অন্ধকদের (যারা মহাসাংঘিক হতে পারে) সাথে থেরাবাদীদের বিতর্কও কথবথু লিপিবদ্ধ করে। থেরবাদ বজায় রেখেছিলেন যে তারা নয় — নয়, দৃশ্যত কারণ উভয়ের মধ্যে কোনো কার্যকারণ সম্পর্ক নেই, কিন্তু কারণ তারা মানসিক ফলাফলের জন্য বিপাক শব্দটিকে কঠোরভাবে সংরক্ষণ করতে চেয়েছিলেন — "কম্মের প্রভাবের মাধ্যমে উদ্ভূত বিষয়গত ঘটনা।"
কম্মের প্রামাণিক থেরাবাদ দৃষ্টিভঙ্গিতে, "মৃত্যুর মুহুর্তে কৃত কর্ম বা ধারণাগুলি জব্দ করা বিশ্বাস বিশেষভাবে তাৎপর্যপূর্ণ।"
যোগ্যতা স্থানান্তর
মিলিন্দপঞ্‌হ গোঁড়া অবস্থানের সাথে তারতম্যে ​​কর্ম তত্ত্বের কিছু ব্যাখ্যা প্রদান করে। বিশেষ করে, নাগসেন মানুষের কাছে মেধা স্থানান্তরের সম্ভাবনার জন্য এবং পেটের চারটি শ্রেণীর একটি, সম্ভবত লোকবিশ্বাসের প্রতি শ্রদ্ধাশীল। নাগসেন এটা স্পষ্ট করে দেন যে বদমেজাজী স্থানান্তর করা যাবে না। একজন পণ্ডিত দাবি করেছেন যে যোগ্যতার ভাগাভাগি "বৈদিক শ্রাদ্ধের সাথে যুক্ত করা যেতে পারে, কারণ এটি বৌদ্ধ প্রথা ছিল যে বিদ্যমান ঐতিহ্যগুলিকে বিপর্যস্ত না করা যখন সুপ্রতিষ্ঠিত রীতি বৌদ্ধ শিক্ষার বিরোধী ছিল না।"
ভারতীয় যোগাচার ঐতিহ্য
যোগাচার দার্শনিক ঐতিহ্যে, দুটি প্রধান মহাযান দর্শনের মধ্যে একটি, কর্মের নীতিটি যথেষ্ট প্রসারিত ছিল। যোগাচার সূত্রে, ব্যতিক্রম ছাড়া সমস্ত অভিজ্ঞতা কর্মের পরিপক্বতার ফলে বলা হয়। কর্মের বীজকে "ভাণ্ডার চেতনায়" সঞ্চিত করা হয় যতক্ষণ না তারা অভিজ্ঞতায় পরিপক্ক হয়। বাসনা (সুগন্ধি) শব্দটিও ব্যবহার করা হয়, এবং যোগাচারীরা বিতর্ক করেছিলেন যে আসন ও বীজ মূলত একই ছিল কিনা, বীজগুলি সুগন্ধির প্রভাব ছিল, বা সুগন্ধি কেবল বীজ প্রভাবিত করে কিনা। আপাতদৃষ্টিতে বাহ্যিক জগৎ কর্মের উপজাত (অধিপতি-ফল) মাত্র। কর্মের ফলে মনের অবস্থাকে বলা হয় সংস্কার। বসুবন্ধু দ্বারা কৃতকর্ম সংক্রান্ত গ্রন্থ (কর্মসিদ্ধিপ্রকরণ), যোগচারের দৃষ্টিকোণ থেকে কর্মের বিষয়কে বিশদভাবে বিবেচনা করে। পণ্ডিত দ্যান লুসথাউসের মতে, "বসুবন্ধুর বিশতিক (বিশটি পদ) বারবার বিভিন্ন উপায়ে জোর দেয় যে কর্ম আন্তঃবিষয়িক এবং প্রতিটি চেতনার ধারার গতিপথ (বিজ্ঞান-সন্তান, অর্থাৎ, পরিবর্তনশীল ব্যক্তি) অন্যান্য চেতনা প্রবাহের সাথে এর সম্পর্কের দ্বারা গভীরভাবে প্রভাবিত হয়।"
ব্রঙ্কহর্স্টের মতে, যদিও পূর্বের পদ্ধতিতে এটা স্পষ্ট ছিল না যে কীভাবে সম্পূর্ণ মানসিক ঘটনাগুলির সিরিজ (কাজ ও এর চিহ্ন) অ-মানসিক, বস্তুগত প্রভাবের জন্ম দিতে পারে," যোগাচার পদ্ধতির (কথিত) আদর্শবাদের সাথে এটি সমস্যা নয়।
মহাযান ঐতিহ্যে, কর্মই পুনর্জন্মের একমাত্র ভিত্তি নয়। সপ্তম পর্যায়ের পরে বোধিসত্ত্বদের পুনর্জন্মকে বলা হয় যে এখনও সংসারে আটকে থাকা অন্যদের সুবিধার জন্য সচেতনভাবে পরিচালিত হয়। সুতরাং, তাদের অনিয়ন্ত্রিত পুনর্জন্ম হয় না।
মধ্যমক দর্শন
মুলমধ্যমকবৃত্তি-অকুতোভয়, যা সাধারণত নাগার্জুনের প্রতি আরোপিত হয়, উপসংহারে উপনীত হয় যে এই কাজটি কোনভাবে টিকে থাকা এবং তা অবিলম্বে ধ্বংস হওয়া এবং পরবর্তী সময়ে কার্যকারিতা উভয়ই অসম্ভব।
তিব্বতি বৌদ্ধধর্ম
বজ্রযান ঐতিহ্যে, নেতিবাচক অতীত কর্মকে বজ্রসত্ত্বের ধ্যানের মতো অনুশীলনের মাধ্যমে "শুদ্ধ" করা যেতে পারে কারণ তারা উভয়ই মনের মনস্তাত্ত্বিক ঘটনা। কর্ম সম্পাদনকারী, কর্ম শুদ্ধ করার পর, তিনি বা সে অন্যথায় যে নেতিবাচক ফলাফল পেতেন তা অনুভব করেন না। স্বার্থপরতা ও বিভ্রম থেকে দশটি নেতিবাচক কর্মে জড়িত থাকা সমস্ত জড়িতদের ক্ষতি করে। অন্যথায়, অন্যকে ভালবাসা, ভালবাসা পায়; যেখানে; বন্ধ হৃদয় সঙ্গে মানুষ সুখ থেকে প্রতিরোধ করা যেতে পারে। কর্ম সম্পর্কে ভাল জিনিস হল যে এটি স্বীকারোক্তির মাধ্যমে শুদ্ধ করা যেতে পারে, যদি চিন্তাগুলি ইতিবাচক হয়। গুরুযোগ সাত শাখা অর্ঘ অনুশীলনের মধ্যে, স্বীকারোক্তি হল বিদ্বেষের প্রতিষেধক।
জেন
ডোজেন কিগেন তার শোবোজেনজো-তে যুক্তি দিয়েছিলেন যে কর্ম্মের বিলম্বগুলি দৃঢ়ভাবে খালি নয়, এতদূর গিয়ে দাবী করে যে কর্মের শূন্যতায় বিশ্বাসকে "অ-বৌদ্ধ" হিসাবে চিহ্নিত করা উচিত, যদিও তিনি আরও বলেছেন যে "কর্ম্মের আইনের কোন নির্দিষ্ট নেই অস্তিত্ব।"
কর্ম সম্পর্কে জেনের সবচেয়ে বিখ্যাত কোয়ানকে বলা হয় বাইজহাং এর বন্য শিয়াল (百丈野狐)। কোয়ানের গল্পটি একজন প্রাচীন জেন শিক্ষককে নিয়ে যার প্রশ্নের উত্তরে কর্মফল সম্পর্কে ভুল দৃষ্টিভঙ্গি উপস্থাপন করা হয়েছে এই বলে যে যে ব্যক্তির মহান অনুশীলনের ভিত্তি রয়েছে "কারণ এবং প্রভাবের মধ্যে পড়ে না।" তার অদক্ষ উত্তরের কারণে শিক্ষক বন্য শিয়াল হিসাবে ৫০০ জীবন যাপনের ফল কাটেন। তারপরে তিনি একজন মানুষ হিসাবে উপস্থিত হতে সক্ষম হন এবং জেন শিক্ষক বাইজাংকে একই প্রশ্ন জিজ্ঞাসা করেন, যিনি উত্তর দেন, "তিনি কারণ এবং প্রভাব সম্পর্কে অন্ধকারে নেই।" এই উত্তর শুনে বৃদ্ধ শিক্ষক বন্য শেয়ালের জীবন থেকে মুক্তি পান। জেন দৃষ্টিভঙ্গি দৃঢ়তার দ্বৈততা এড়িয়ে যায় যে একজন আলোকিত ব্যক্তি হয় কর্মের আইনের অধীন বা মুক্ত এবং মূলটি কর্ম সম্পর্কে অজ্ঞ না হওয়া।
টেন্ডাই
জাপানি টেন্ডাই/বিশুদ্ধ ভূমি শিক্ষক গেনশিন একজন মৃত ব্যক্তির জন্য দশটি প্রতিফলনের সিরিজ শিখিয়েছিলেন যা প্রচুর পরিমাণে কর্মফল শুদ্ধ করার উপায় হিসেবে অমিদ বুদ্ধকে প্রতিফলিত করার উপর জোর দিয়েছিল।
নিচিরেন বৌদ্ধধর্ম
নিচিরেন বৌদ্ধধর্ম শেখায় যে বিশ্বাস ও অনুশীলনের মাধ্যমে রূপান্তর ও পরিবর্তন প্রতিকূল কর্মফলকে পরিবর্তন করে- অতীতে তৈরি নেতিবাচক কারণ যা বর্তমান ও ভবিষ্যতে নেতিবাচক ফলাফলের ফল দেয়- ভবিষ্যতে উপকারের জন্য ইতিবাচক কারণ।
সামাজিক সর্তকরণ
বৌদ্ধ আধুনিকতাবাদীরা প্রায়শই সামাজিক সর্তকরণের সাথে কর্মকে সমান করতে পছন্দ করেন, যেমন একজন পণ্ডিত বলেছেন, "প্রাথমিক পাঠ্য [যা] আমাদেরকে 'সর্তকরণ'-কে বাহ্যিক সামাজিক নিয়মের মানসিকতার মধ্যে আধান হিসেবে ব্যাখ্যা করার সামান্য কারণ দেয়, বা জাগরণ হিসাবে কেবল সমস্ত মনস্তাত্ত্বিক সর্তকরণ এবং সামাজিক ভূমিকা অতিক্রম করে। কর্মিক সর্তকরণ পশ্চিমা বক্তৃতার প্রভাবে 'সাংস্কৃতিক সর্তকরণ'-এর দিকে অর্থাত্মকভাবে প্রবাহিত হয় যা ব্যক্তিকে সামাজিক, সাংস্কৃতিক এবং প্রাতিষ্ঠানিকের উপর উন্নীত করে। কর্মিক সর্তকরণ প্রক্রিয়ার ঐতিহ্যগত আমদানি, তবে, প্রাথমিকভাবে নৈতিক ও পরিত্রাণতত্ত্বগত -এই এবং ভবিষ্যতের জীবনে কর্ম পরিস্থিতি পরিস্থিতি।"
মূলত, এই বোঝাপড়াটি কর্মিক প্রভাবগুলির ঐতিহ্যগত বোঝার সুযোগকে সীমিত করে যাতে এটি শুধুমাত্র সংস্করগুলিকে অন্তর্ভুক্ত করে—অভ্যাস, স্বভাব ও প্রবণতা—এবং বাহ্যিক প্রভাব নয়, একই সময়ে সামাজিক সর্তকরণ অন্তর্ভুক্ত করার সুযোগ প্রসারিত করে যা নেইবিশেষ করে স্বেচ্ছামূলক কর্ম জড়িত।
কর্মতত্ত্ব এবং সামাজিক ন্যায়বিচার
কিছু পশ্চিমা ভাষ্যকার ও বৌদ্ধরা কর্ম তত্ত্বের দিকগুলির ব্যতিক্রম করেছেন এবং বিভিন্ন ধরণের সংশোধনের প্রস্তাব করেছেন। এই প্রস্তাবগুলি বৌদ্ধ আধুনিকতার রুব্রিকের অধীনে পড়ে।
কর্মের বৌদ্ধ মতবাদের "প্রাথমিক সমালোচনা" হল যে কেউ কেউ মনে করেন "কর্ম সামাজিকভাবে ও রাজনৈতিকভাবে তার সাংস্কৃতিক প্রভাবে দুর্বল হতে পারে, যে এটি করার উদ্দেশ্য ছাড়াই, কর্ম আসলে নিপীড়নের মুখে সামাজিক নিষ্ক্রিয়তা বা সম্মতি সমর্থন করতে পারে বিভিন্ন ধরনের।" ডেল এস রাইট, জেন বৌদ্ধধর্মে বিশেষজ্ঞ একজন পণ্ডিত, প্রস্তাব করেছেন যে এই মতবাদটি আধুনিক মানুষের জন্য সংস্কার করা হবে, "অলৌকিক চিন্তাভাবনার উপাদান থেকে আলাদা", যাতে কর্মকে পুনর্জন্ম ও বাহ্যিক ঘটনার পরিবর্তে শুধুমাত্র ব্যক্তিগত গুণাবলী ও স্বভাবকে শর্ত দেওয়ার জন্য জোর দেওয়া হয়।
লয় যুক্তি দেন যে মেধা সংগ্রহের ধারণাটি খুব সহজেই "আধ্যাত্মিক বস্তুবাদ" হয়ে যায়, যা অন্যান্য বৌদ্ধ আধুনিকবাদীদের দ্বারা প্রতিধ্বনিত হয়, এবং আরও যে কর্ম বর্ণবাদ, অর্থনৈতিক নিপীড়ন, জন্মগত প্রতিবন্ধকতা এবং অন্য সবকিছুকে যুক্তিযুক্ত করতে ব্যবহৃত হয়েছে।
লয় যুক্তি দিয়ে বলেন যে এই দৃষ্টিভঙ্গি যে হোলোকাস্টের শিকারদের দ্বারা সহ্য করা দুর্ভোগের আংশিকভাবে সেই ভুক্তভোগীদের কর্মিক পরিপক্কতার জন্য দায়ী করা যেতে পারে "মৌলবাদ, যা শিকারদের দোষারোপ করে এবং তাদের ভয়াবহ ভাগ্যকে যুক্তিযুক্ত করে" এবং এটি "কিছু একটা আর হতে হবে নানীরবে সহ্য করেছে। আধুনিক বৌদ্ধ এবং আধুনিক বৌদ্ধ ধর্মের জন্য সময় এসেছে কর্মের শিক্ষাগুলিকে সংশোধন করে বা বাতিল করে এটিকে ছাড়িয়ে যাওয়ার।
অন্যান্য পণ্ডিতরা যুক্তি দিয়েছেন যে, কর্মফলের শিক্ষাগুলি বিচার ও দোষারোপকে উৎসাহিত করে না, এই কারণে যে শিকাররা একই ব্যক্তি নয় যারা কাজ করেছিল, বরং তারা অতীতের অভিনেতাদের সাথে একই মানসিকতার ধারাবাহিকতার অংশ ছিল, এবং কর্মের শিক্ষাগুলি পরিবর্তে "দুঃখ এবং ক্ষতির জন্য একটি সম্পূর্ণরূপে সন্তোষজনক ব্যাখ্যা" প্রদান করে যা বিশ্বাসীরা সান্ত্বনা পায়।
'ফাগ্স-পা-ল্হা
'ফাগ্স-পা-ল্হা তিব্বতী বৌদ্ধধর্মের দ্গে-লুগ্স ধর্মসম্প্রদায়ের একটি অন্যতম প্রধান অবতারী লামার উপাধি বিশেষ। ঐতিহ্যগতভাবে তারা ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের  প্রধানের দায়িত্ব পালন করেন।
চুড়াইবাড়ী রেলওয়ে স্টেশন
চুরাইবাড়ি রেলওয়ে স্টেশন ভারতের ত্রিপুরার চুরাইবাড়িতে অবস্থিত। এটি ভারতীয় রেলওয়ের উত্তর- পূর্ব সীমান্ত রেলওয়ে জোনের লুমডিং-সাব্রুম লাইনের একটি ভারতীয় রেলওয়ে স্টেশন। স্টেশনটি ভারতের ত্রিপুরা রাজ্যের উত্তর ত্রিপুরা জেলার চুরাইবাড়িতে অবস্থিত। মোট ৪টি যাত্রীবাহী ট্রেন স্টেশনে থামে।
ইতিহাস
লুমডিং থেকে আগরতলা পর্যন্ত মিটারগেজ লাইন দিয়ে চুরাইবাড়ি রেলওয়ে স্টেশনটি ২০০৮ সালে চালু হয় কিন্তু পরে ২০১৬ সালে পুরো অংশটি ব্রডগেজ লাইনে রূপান্তরিত হয়।
বিস্তারিত
স্টেশনটি ৩১২ কিমি-দীর্ঘ    ব্রড-গেজ লুমডিং-সাব্রুম রেললাইন যা ভারতীয় রেলওয়ের উত্তর-পূর্ব সীমান্ত রেলওয়ে জোনের লুমডিং রেলওয়ে বিভাগের অধীনে রয়েছে।এটি বিদ্যুতায়ন ছাড়াই একটি একক লাইন।
সাইলু
সাইলু (Sailu) ভারতের মহারাষ্ট্র রাজ্যের পারভানি জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে সাইলু শহরের জনসংখ্যা হল ৩৯,৮৫৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে সাইলু এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
চট্টগ্রাম পল্লী বিদ্যুৎ সমিতি-১
চট্টগ্রাম পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। চট্টগ্রাম পল্লী বিদ্যুৎ সমিতি-১ চট্টগ্রাম বিভাগের চট্টগ্রাম জেলায় ৭টি জোনাল অফিস, ১টি সাব-জোনাল অফিস, ১টি এরিয়া অফিস এবং ২৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চট্টগ্রাম পল্লী বিদ্যুৎ সমিতি-১ নিবন্ধিত হয় ২ জানুয়ারি, ১৯৮৬ সালে এবং বানিজ্যিকভাবে বিদ্যুতায়িত হয় ৭ মার্চ ১৯৮৮ সালে।
ইতিহাস
চট্টগ্রাম পল্লী বিদ্যুৎ সমিতি-১ এর যাত্রা শুরু হয় ১৯৮৫ সালে। এ সমিতির অধীনে ৮টি উপজেলা, ৯৪টি ইউনিয়ন ও ৪৮৪টি গ্রাম রয়েছে। এর সদর দপ্তর চট্টগ্রামের পটিয়ায় অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
চট্টগ্রাম পল্লী বিদ্যুৎ সমিতি-১ এর প্রায় ছয় লক্ষ আবাসিক গ্রাহক রয়েছে।
গিলব্রেথ অনুমান
থাম্ব|প্রাইম সংখ্যার উপপাদ্য অনুপাতের রূপান্তর গিলব্রেথ অনুমান মৌলিক সংখ্যা সম্পর্কিত একটি সমস্যা। মৌলিক সংখ্যা গুলি পরপর লেখা যাক।
এখন উপরের অনুক্রমটির পরপর দুইটি সংখ্যার পার্থক্য নিয়ে আর একটি অনুক্রম বানানো যাক। এই কাজটা পরপর কয়েকবার করলে এরকম একটা কিছু পাওয়া যাবে,
গণিতের ভাষায় বলতে গেলে, যদি a_n মূল অনুক্রমের একটা পদ হয়, আর b_n যদি নতুন অনুক্রমের পদ হয়, তাহলে
গিলব্রেথ অনুমান বলছে যে, অনুক্রম গুলির ১ম পদ সবসময় 1 হবে, অবশ্যই মৌলিক সংখ্যার মূল অনুক্রমটি ছাড়া। 1013 পর্যন্ত সবগুলি মৌলিক সংখ্যার জন্য অনুমানটি সত্য প্রমাণিত হয়েছে।
সাগরদাঁড়ি এক্সপ্রেস
সাগরদাঁড়ি এক্সপ্রেস (ট্রেন নম্বর ৭৬১/৭৬২) বাংলাদেশ রেলওয়ের অধীনে পরিচালিত খুলনা থেকে রাজশাহী পর্যন্ত চলাচলকারী একটি আন্তঃনগর ট্রেন।
ইতিহাস
খুলনা থেকে রাজশাহী ব্রডগেজ রেললাইনে সাগরদাঁড়ি এক্সপ্রেস চলাচল করে। এটি উদ্বোধন হয় ১ই জুন ২০০৭ খ্রিষ্টাব্দে। এছাড়াও এ রুটে কপোতাক্ষ এক্সপ্রেস চলাচল করে।
বিরতিস্থান
সাগরদাঁড়ি এক্সপ্রেস নিম্নলিখিত স্থানে যাত্রাবিরতি দেয়:
সময়সূচী
এটি খুলনা থেকে ছাড়ে বিকাল ৩ টায়, রাজশাহী পৌছায় রাত ৯ টা ৪০ মিনিটে। রাজশাহী থেকে ছাড়ে সকাল ৬ টা ৪০ মিনিটে, খুলনা পৌছায় দুপুর ১২ টা ৪৫ মিনিটে।
ফলো-অন
ফলো-অন (Follow-on) ক্রিকেটের একটি পরিভাষা। যখন কোন দল তাদের প্রথম ইনিংস শেষ করার পরই অনিচ্ছাস্বত্ত্বেও পুনরায় দ্বিতীয় ইনিংসে ব্যাটিং করতে বাধ্য হয়, তখন তা ফলো-অন নামে বিবেচিত হয়। কেননা উল্লিখিত দলটি প্রতিপক্ষীয় দলের প্রথম ইনিংসের মোট রানের তুলনায় প্রতিদ্বন্দ্বিতায় অবতীর্ণ হবার মতো প্রয়োজনীয় রান সংগ্রহ করতে পারেনি। যদি দ্বিতীয় দল প্রথম দলের তুলনায় যথেষ্ট সংখ্যায় রান তুলতে ব্যর্থ হয়, তাহলে প্রথম দল দ্বিতীয় দলকে পুনরায় দ্রুততম সময়ে মাঠে নামার জন্য আমন্ত্রণ জানানোর সুযোগ রয়েছে। এক্ষেত্রে ব্যাটিংয়ের ইনিংসের ধারাবাহিকতা হচ্ছে - প্রথম দল, দ্বিতীয় দল, দ্বিতীয় দল ও প্রয়োজন পড়লে প্রথম দল আবারো ব্যাটিংয়ে নামবে। এ প্রক্রিয়াটি ব্যাটিং ইনিংসের স্বাভাবিক অগ্রগতির বৈপরীত্য অর্থ বহন করে। স্বাভাবিক প্রক্রিয়া হচ্ছে - প্রথম দল, দ্বিতীয় দল, প্রথম দল ও দ্বিতীয় দলের ইনিংস।
সর্বনিম্ন ব্যবধান
একটি দলের রানের সংখ্যার দিক দিয়ে এগিয়ে যাবার মাধ্যমেই ফলো-অন নির্ভর করে যা ক্রিকেটের আইনের ১৩ ধারায় বর্ণিত হয়েছে। এক্ষেত্রে খেলার দৈর্ঘ্যের উপর ফলো-অনের বিষয়টি বিবেচনায় আনতে হয়:
খেলা শুরু হবার পর কোন কারণে খেলা সংক্ষিপ্ত আকারের হলে এগিয়ে যাবার ক্ষেত্রে কতদিন বাকি বা দিনের অংশ বাকি রয়েছে তার উপর নির্ভর করে। উদাহরণস্বরূপ: কোন খেলা পাঁচদিনের হলে প্রথম দিন বৃষ্টির কারণে শুরু হয়নি। এ অবস্থায় ব্যাটিংকারী প্রথম দলের প্রথম ইনিংস ১৫০ বা ততোধিক রানে এগিয়ে গেলে ফলো-অন করার সুযোগ রয়েছে। এ প্রক্রিয়াটি কেবলমাত্র প্রথম বল ফেলার পূর্বে হতে পারে। যদি নির্ধারিত পাঁচদিনের খেলা শুরু হবার পর দ্বিতীয় দিন বৃষ্টি আঘাত হানলে খেলাটি পাঁচদিনের বলেই পরিগণিত হবে ও ফলো-অনের স্বাভাবিক নিয়ম-কানুন প্রয়োগ হবে।
ফলো-অনে পাঠানো
ফলো-অন স্বয়ংক্রিয়ভাবে সম্পন্ন হয় না। এগিয়ে থাকা দলের অধিনায়কের সিদ্ধান্তের উপর এ প্রক্রিয়াটি বহুলাংশে নির্ভরশীল। তিনিই সিদ্ধান্ত নেন যে, কখন এটি প্রয়োগ হবে বা না। এই কৌশলগত সিদ্ধান্তটি দলের অবস্থা, আবহাওয়া ও পিচ, উভয় পক্ষের শক্তিমত্তা ও বাদ-বাকী সময়ের উপর নির্ভর করে।
সচরাচর ফলো-অনকে প্রয়োগ করা হয়ে থাকে। মাইক ব্রিয়ারলি তার ‘দি আর্ট অব ক্যাপ্টেন্সি’ শীর্ষক গ্রন্থে এ সংক্রান্ত বিষয়ে একটিমাত্র অনুচ্ছেদে সামগ্রীকভাবে এর সুবিধাদি তুলে ধরেছেন। ফলো-অন প্রয়োগের জন্য বেশ জোড়ালো কারণ রয়েছে। প্রধান কারণ হচ্ছে সময়। দুই ইনিংসের খেলায় ব্যাটিংকারী প্রথম দলকে জয়ের জন্য প্রতিপক্ষকে দুইবার আউট করার প্রয়োজন পড়ে। তা সম্ভব না হলে, খেলাটি ড্রয়ের দিকে গড়াবে। পাশাপাশি আরও একটি সাধারণ কৌশল হচ্ছে দ্বিতীয় ইনিংসে ভালো ব্যাট না করার সম্ভাবনা ও বাদ-বাকী সময়ে খেলাকে এভাবে শেষ করতে নিয়ে যাওয়া। জোরপূর্বক ফলো-অনের দিকে নিয়ে যাওয়া মানেই পিছিয়ে পড়া দলকে তাদের দ্বিতীয় ইনিংসকে পূর্বেই নিয়ে আসা ও সময়কে ব্যবহার করে ড্রয়ের দিকে নিয়ে যাওয়া বেশ কঠিন বিষয় হয়ে দাড়ায়। আরও একটি কারণ হচ্ছে ফলো-অনের ফলে দলের মনোবল আরও ইতিবাচক প্রভাব বিস্তার করে; অন্যদলের ক্ষেত্রে একইভাবে সমান নেতিবাচক প্রভাববিস্তার করে।
তা স্বত্ত্বেও বেশকিছু কারণে ফলো-অন প্রয়োগ করা হয় না। প্রথমত ও স্বাভাবিকভাবেই ধারাবাহিকভাবে বল করতে বোলারের ক্লান্তিবোধ। এর ফলে প্রতিপক্ষকে প্রথম ইনিংসের ন্যায় দ্বিতীয় ইনিংসে খুব সহজেই ডিসমিস করা হয়ে উঠে না। দ্বিতীয়ত জোরপূর্বক ফলো-অনে না পাঠানোর ফলে চিন্তামুক্ত থাকা যায়। কমপক্ষে দলকে পরাজয়ের দিক থেকে এড়ানো যায়। যদি ব্যাটিংকারী দল প্রথম ইনিংসে এগিয়ে থেকে দ্বিতীয়বার আরও পর্যাপ্ত রান তুললে ব্যাটিংকারী দ্বিতীয় দলের পক্ষে পর্যাপ্ত সময় থাকে না ও জয়ের কোনরূপ সম্ভাবনাই থাকে না। এর ফলে, ড্রয়ের সম্ভাবনা বেশ বৃদ্ধি পায়। এছাড়াও ব্যাটিংকারী দ্বিতীয় দলের উজ্জ্বীবনা শক্তি রহিত হয় ও মনোবল হারায় যে খেলায় কিছুই করার নেই। সামগ্রীকভাবে শেষে ব্যাট করার ফলে অসুবিধার মুখোমুখি হবার সম্ভাবনা রয়ে যায়। বাউন্সের দিক দিয়ে পিচের পরিবেশ ভিন্নতর হয় ও স্পিনের পরিবেশ সৃষ্টি করে। একজন অধিনায়ক ফলো-অন প্রয়োগ না করে তার বোলারদেরকে দূর্বলতর পিচের সুবিধা লাভে বোলারদেরকে উদ্দীপনা যোগান।
সাম্প্রতিক বছরগুলোয় ফলো-অন প্রয়োগ না করার বিষয়ে টেস্ট ক্রিকেটে অনুশীলিত হচ্ছে। সাবেক ইংরেজ অধিনায়ক অ্যান্ড্রু স্ট্রস বেশ কয়েকবার এ কৌশল অবলম্বন করে দ্বিতীয় ইনিংসের খেলা চালিয়ে যান। কিছু সফলতাও পেয়েছেন তিনি। লর্ডসে ২০০৯ সালের অ্যাশেজ সিরিজে অস্ট্রেলিয়া ২১০ রানে পিছিয়ে থাকে। ফলো-অনে ফেলার সুযোগ থাকা স্বত্ত্বেও ইংল্যান্ড পুনরায় ব্যাটিংয়ে নামে ও ৫২২ রানের দূরূহ লক্ষ্যমাত্রা স্থির করে। খেলায় সহজেই ইংল্যান্ড দল জয়লাভ করে। অস্ট্রেলিয়ার অধিনায়ক স্টিভ ওয়াহ ও রিকি পন্টিংও ফলো-অনের বিপক্ষে অবস্থান গ্রহণ করেন। খেলার শেষদিককার নড়বড়ে পিচে শেন ওয়ার্নের বোলিংকে কাজে লাগিয়ে সফলতাও পান তারা।
টেস্ট ক্রিকেট
খেলার মাঝে একদিন বিরতিসহ চারদিনের টেস্টে দক্ষিণ আফ্রিকা টসে জয়লাভ করে ৩১১ রান তুলে। অফ স্পিনার হিউ টেফিল্ড ৭/২৩ পেলে অস্ট্রেলিয়া মাত্র ৭৫ রানে গুটিয়ে যায়। ফলে দক্ষিণ আফ্রিকা ২৩৬ রানে এগিয়ে যায়। কিন্তু দক্ষিণ আফ্রিকান দলনেতা ডাডলি নোর্স অস্ট্রেলিয়াকে ফলো-অনে না পাঠিয়ে বৃষ্টির পূর্বাভাষ পেয়ে দলকে দ্বিতীয় ইনিংস খেলতে পাঠান। কিন্তু তারা ৯৯ রানে অল-আউট হয়ে যায়। তবে, নীল হার্ভের অপরাজিত ১৫১ রানের কল্যাণে অস্ট্রেলিয়া ১২৩.৬ ওভার খেলে ৩৩৬ রান তুললে ৫ উইকেটে জয় পায়।
প্রথম-শ্রেণীর ক্রিকেট
কানাডা টসে জয়ী হয়ে প্রথম ইনিংসে ৫৬৬ রান তুলে। জবাবে আফগানিস্তান ২৬৪ রানে অল-আউট হয়। ফলশ্রুতিতে কানাডা প্রথম ইনিংসে ৩০২ রানে এগিয়ে যায়। উইকেট-রক্ষক ও অধিনায়ক আশীষ বাগাই দ্বিতীয় ইনিংসে রিটায়ার্ড হার্ট হন দলের ৪০ ওভারে ১৯১/৪ তুলে ও ইনিংস ঘোষণা করেন। ৪৯৪ রানের জয়ের লক্ষ্যমাত্রায় আফগান উইকেট-রক্ষক মোহাম্মাদ শেহজাদ অপরাজিত ২১৪ রান তুলে দলকে ৬ উইকেটের জয় এনে দেন।
টেস্ট ক্রিকেট
সিডনিতে অনুষ্ঠিত প্রথম টেস্টে অস্ট্রেলিয়া ৫৮৬ রানের বিশাল সংগ্রহ করে। সিড গ্রিগরি করেন ২০১ ও জর্জ গিফেন ১৬১। এরপর ইংল্যান্ডে ৩২৫ রানে অল-আউট হয়। চতুর্থ দিনে অস্ট্রেলিয়া ১১৩/২ তুলে ও সম্ভাব্য বিজয়ী হিসেবে দেখা হচ্ছিল। কিন্তু পূর্বরাতে ভারী বৃষ্টিপাত হয়। লক্ষ্যণীয় যে, ঐ যুগে খেলা শেষ হবার পর পিচ ঢাকা হতো না। পরদিন সকালে ইংল্যান্ডের স্লো লেফট-আর্ম বোলারদ্বয় - ববি পিল ও জনি ব্রিগস অস্ট্রেলিয়াকে ১৬৬ রানে অল-আউট করে দলকে নাটকীয়ভাবে ১০ রানের জয় এনে দেন ও ৩-২ ব্যবধানে সিরিজ জয়ে ভূমিকা রাখেন।
১৯৮১ সালে ইংল্যান্ডের অধিনায়ক ইয়ান বোথাম সফরকারী অস্ট্রেলীয়দের বিপক্ষে দূর্বলতর ক্রীড়াশৈলী প্রদর্শন করেন। ঐ সময় অস্ট্রেলিয়া দল ওয়েস্ট ইন্ডিজের পিছনে অবস্থান করছিল ও ডেনিস লিলি, টেরি অল্ডারম্যান ও জিওফ লসনের ন্যায় বিখ্যাত পেস আক্রমণ নিয়ে অগ্রসর হচ্ছিল। গ্রীষ্মের ছয়-টেস্টের অ্যাশেজ সিরিজের প্রথম দুই টেস্টে পরাজয় ও ড্র করার পর বোথাম অধিনায়কত্ব থেকে নিজ নাম প্রত্যাহার করেন।
উভয় দলের প্রত্যেকের কাছেই খেলার গুরুত্ব হারিয়ে যায় ও পরাজয় নিশ্চিত বলে ধারণা করা হয়। ল্যাডব্রোকস হেডিংলি টেস্টে ইংল্যান্ডের জয়ের পক্ষে ৫০০-১ বাজী রাখে। গ্রাহাম ডিলি ক্রিজে নামলে বোথাম তাকে বলেন, এখন থেকে চলো কিছুটা মজা করি। বোথাম নিচেরসারির ব্যাটসম্যানদের সহায়তায় ১৪৯ রানে অপরাজিত থাকেন ও ইংল্যান্ডকে ১২৯ রানে এগিয়ে নিয়ে যান। পরদিন বব উইলিস ৮/৪৩ বোলিং পরিসংখ্যান গড়লে অস্ট্রেলিয়া ১১১ রানে গুটিয়ে যায়।
অস্ট্রেলিয়া তাদের পূর্বেকার ১৬ টেস্টে জয় পায়। তন্মধ্যে, দুই দলের মধ্যকার তিন-টেস্ট সিরিজের প্রথমটিও অন্তর্ভুক্ত ছিল। দ্বিতীয় টেস্টের প্রথম ইনিংসে ৪৪৫ রান তুলে ও ভারতকে ১৭১ রানে বেঁধে ফেলে। দলের পক্ষে কেবলমাত্র ভি. ভি. এস. লক্ষ্মণ (৫৯) ও রাহুল দ্রাবিড় (২৫) দুই অঙ্কের কোঠায় পৌঁছেছিলেন। ভারতের পক্ষে উল্লেখযোগ্য দিক ছিল হরভজন সিংয়ের ৭/১২৩ বোলিং পরিসংখ্যান গড়া। তন্মধ্যে তিনি রিকি পন্টিং, অ্যাডাম গিলক্রিস্ট ও শেন ওয়ার্নকে আউট করে হ্যাট্রিক সম্পন্ন করেন। এরপর অস্ট্রেলিয়া তাদেরকে জোরপূর্বক ফলো-অনে প্রেরণ করে।
তৃতীয় দিনের খেলা শেষ হবার অল্প কিছুক্ষণ পূর্বে লক্ষ্মণ ক্রিজে আসেন। তিনি ২৮১ রান তুলে খেলাসহ সিরিজের গতিধারা পরিবর্তনে অগ্রসর হন। তার এ সংগ্রহটি তৎকালীন ভারতীয় টেস্ট ব্যাটসম্যান হিসেবে রেকর্ড ছিল। দ্রাবিড়ের সাথে বিধ্বংসী জুটি গড়েন। দ্রাবিড় করেন ১৮০ রান। এ দুজন চতুর্থ দিনের পুরোটা সময় পাড় করেন। দ্বিতীয় ইনিংসে ৬৫৭/৭ তুলে মধ্যাহ্নভোজনের বিরতির অল্প কিছু পূর্বে ইনিংস ডিক্লেয়ার করে ও ৩৮৩ রানে এগিয়ে যায়। অপর্যাপ্ত সময় থাকায় অস্ট্রেলিয়ার নিদেনপক্ষে ড্রয়ের দিকে নিয়ে যাবার সম্ভাবনা ছিল প্রবল। চাবিরতি পর্যন্ত অস্ট্রেলিয়ার সংগ্রহ দাঁড়ায় ১৬১/৩ ও সম্ভাব্য ফলাফল ছিল ড্র। তারপর অল্প কয়েক মিনিটের মধ্যে ৩১ বলের ব্যবধানে ৮ রান তুলতে অস্ট্রেলিয়া পাঁচ উইকেট হারিয়ে ফেলে। একই ওভারে হরভজন প্রথম দুই উইকেট লাভের পর শচীন তেন্ডুলকর দ্রুততার সাথে তিন উইকেট তুলে নেন। অস্ট্রেলিয়া ২১২ রানে অল-আউট হলে ভারত খেলায় জয় পায়। হরভজনের অসাধারণ বোলিং পরিসংখ্যান ৬/৭৩ লাভ ও প্রথম ইনিংসে সাত উইকেট লাভ স্বত্ত্বেও লক্ষ্মণ ম্যান অব দ্য ম্যাচের পুরস্কার পান। ভারতের ১৭১ রানে বিজয়টি ফলো-অনে পরার পরও তিনটি টেস্ট জয়ের মধ্যে সর্ববৃহৎ ছিল। টেস্টের ইতিহাসে একমাত্র ঘটনা হিসেবে ফলো-অনের পরও ইনিংস ঘোষণা করে জয় পায়। ৩য় টেস্ট জয়ের ফলে সিরিজও জয় পায় তারা। উভয় ইনিংসে লক্ষ্মণ অর্ধ-শতক পান ও হরভজন ৩২ উইকেট নিয়ে ম্যান অব দ্য সিরিজের পুরস্কার পান।
মোহাম্মদ আলম (আলোকচিত্র সাংবাদিক)
কর্ম জীবন
১৯৬৮ সালে আলম দৈনিক আজাদে যোগ দেন। ১৯৭১ সালে, বাংলাদেশের মুক্তিযুদ্ধের সময় তিনি মুজিবনগর সরকারে যোগ দিয়েছিলেন। বাংলাদেশ স্বাধীন হওয়ার পরে বাংলাদেশ সরকারের প্রেস তথ্য বিভাগে যোগ দেন। তিনি বাংলাদেশের প্রধানমন্ত্রী শেখ মুজিবুর রহমানের দাপ্তরিক ফটোগ্রাফার নিযুক্ত হন। ১৯৭৫ সালে তিনি সরকারী চাকরি থেকে পদত্যাগ করেন এবং দৈনিক সংবাদে যোগ দেন। ১৯৮৩ সালে, তিনি দৈনিক ইত্তেফাকে যোগ দেন।
মৃত্যু
মোহাম্মদ আলম বাংলাদেশের ঢাকায় ২০০৮ সালের ১১ জানুয়ারি মৃত্যুবরণ করেন। তার দাফনের সময় বাংলাদেশ পুলিশ গার্ড অফ অনার প্রদান করে।
সম্মাননা
২০১০ সালে, সাংবাদিকতায় তাঁর অবদানের জন্য তাঁকে একুশে পদক প্রদান করা হয়।
বিপরীত জলপ্রপাত
বিপরীত জলপ্রপাত হল এমন একটি ঘটনা যেখানে জলপ্রপাতে প্রবল বাতাসের কারণে পানি উপরের দিকে প্রবাহিত হওয়ার আপাত ধারণা দেয়। প্রায় ৭৫ কিলোমিটার/ঘণ্টা বেগে প্রবল বাতাস প্রবাহিত হওয়ার ফলে এ ধরনের ঘটনা ঘটতে পারে।
পর্যবেক্ষিত স্থানের তালিকা
এগুলি অস্ট্রেলিয়া, ভারত, জাপান, যুক্তরাজ্য এবং বিশ্বের বিভিন্ন স্থানে দেখা গেছে যেখানে প্রবলের বাতাসের সম্ভাবনা রয়েছে যেমন: থাম্ব| বিপরীত জলপ্রপাতের একটি দৃশ্য
পশুপাখিবাহী রোগ
পশুপাখিবাহী রোগ মূলত একধরণের সংক্রামক রোগ যা ব্যাকটেরিয়া, ভাইরাস কিংবা শৈবালের আক্রমণে হয়ে থাকে। এগুলো নানা ধরনের প্রাণী থেকে মানুষের মাঝে ছড়ায়।
বর্তমানের মারাত্মক রোগ যেমন ইভোলা ও স্যামোনেল্লোসিস হলো পশুপাখিবাহী রোগ। এইডসও একসময় পশুপাখিবাহী রোগ ছিল যেটি ২০শতাব্দীর দিকে মানব শরীরে প্রবেশ করে। বর্তমানে এইডস শুধু মানব শরীরেই হয়। যে ইনফ্লুয়েঞ্জা মানুষকে আক্রান্ত করে তা মূলত মানুষের রোগ কিন্তু বার্ড ফ্লু এবং সোয়াইন ফ্লু পশুপাখিবাহী রোগ; এই ভাইরাসগুলো নানা সময় মানুষের ফ্লুর সাথে মিলিত হয়ে ঝুঁকি তৈরি করে যেমন ১৯১৮ স্প্যানিশ ফ্লি বা ২০০৯ সোয়াইন ফ্লু। পশুপাখিবাহী রোগ বিভিন্ন উপায়ে হতে পারে যেমন ভাইরাস, ব্যাকটেরিয়া, ছত্রাক এবং শৈবাল। বেশিরভাগ মানব রোগ অন্য প্রাণীতে উৎপন্ন হয়েছে।
পশুপাখিবাহী রোগ ছড়ানোর বিভিন্ন উপায় রয়েছে। সরাসরি উপায়ে, পশুপাখিবাহী রোগটি কোন মাধ্যম যেমন বায়ু, স্যালিভা বা কামড় দ্বারা অন্য প্রাণী থেকে সরাসরি মানব দেহে প্রবেশ করে। যখন মানুষ অন্য প্রাণীকে আক্রান্ত করে তখন তাকে বিপরীত পশুপাখিবাহী রোগ বলা হয়। এই রোগের ইংরেজি শব্দটি এসেছে গ্রীক ভাষা থেকে: ζῷον জুন "প্রাণী" এবং νόσος নসস "রোগ"।
কারণ
পশুপাখিবাহী রোগ যেকোন জায়গায় হতে পারে যেখানে প্রাণী বা প্রাণীজ পণ্যের সাথে মানুষের পোষাপ্রাণী হিসেবে, অর্থনৈতিক কারণে (চাষাবাদ), শিকারের কারণে বা গবেষণার জন্য সংস্পর্শ রয়েছে।
খাবার ও পানিতে ভেজাল
সবচেয়ে ভয়াবহ পশুপাখিবাহী রোগ সংক্রামক জীবাণু হলো "এস্কেরিশিয়া কোলি" ০১৫৭ঃএইচ৭, "ক্যাম্পিলোব্যাক্টার", "ক্যালিসিভিরিডে" এবং "সালমোনেল্লা"।
২০০৬সালে, খাদ্যের নিরাপত্তার জন্যে পশুপাখিবাহী রোগ সংক্রামক জীবানুর প্রভাব সম্পর্কে বার্লিনে একটি সম্মেলন অনুষ্ঠিত হয়।
নানা খাদ্যের সংক্রমনের সাথে পশুপাখিবাহী রোগ সংক্রমক জীবানুর সম্পর্ক পাওয়া গিয়েছে। যেসকল খাবারের উৎস বিভিন্ন প্রাণী সেসকল নানা খাবার নানাভাবে জীবাণুতে আক্রান্ত হতে পারে। কিছু সাধারণ খাবার হলো ডিম, সামুদ্রিক খাবার, মাংস, দুগ্ধজাত খাবার এবং কিছু শাক-সবজি।
কৃষি এবং পশু পালন
পশুদের সাথে সংযোগ কৃষকদের মাঝে রোগ সৃষ্টি করতে পারে বা অন্যান্যদের মাঝে যারা পশুর সংস্পর্শে আসে। "গ্ল্যান্ডার" সাধারণত তাদেরকে আক্রান্ত করে যারা ঘোড়া ও গাধার সংস্পর্শে আসে। বিড়ালের খুব সংস্পর্শে আসলে এনথ্রাক্স সংক্রমণ হতে পারে।
প্রদর্শনী
পশুপাখিবাহী রোগের প্রাদুর্ভাব যাচাই করলে দেখা যায় মানুষের সাথে অন্যান্য পশুর মিলন হয়ে থাকে নানা মেলায়, চিড়িয়াখানায় এবং অন্যান্য আয়োজনে। ২০০৫ সালে, রোগ প্রতিরোধ ও নিয়ন্ত্রণ কেন্দ্র জনসাধারণ কার্যক্রমে কীভাবে পশুপাখিবাহী রোগ এড়ানো যায় সেটির পরামর্শ দিয়ে নতুন একটি তালিকা প্রকাশ করে। এই পরামর্শগুলোর মাঝে রয়েছে, মিলনস্থল পরিচালকদের দায়িত্ব, জনসাধারণ এবং পশুদের সংস্পর্শ কমানো, এবং পশুদের যত্ন নেয়া ও ব্যবস্থাপনা করা।
বন উজাড়
লন্ডন ইউনিভার্সিটি কলেজের পরিবেশ ও জীববৈচিত্র্যের প্রধান কেইন জোনস জানান, পশুপাখিবাহী রোগ জলবায়ু পরিবর্তন ও মানুষের আচরণের সাথে সম্পর্কিত। বন জঙ্গল ধ্বংস করা, খনন করা, গণ নগরায়ন ও জনসংখ্যা বৃদ্ধি মানুষকে সকলের নিকটে নিয়ে আসছে যাতে মানুষ প্রাণীর সংস্পর্শে আসছে পূর্বে যা ছিলনা।
পোষা প্রাণী
পোষা প্রাণীগুলো নানাধরনের রোগ ছড়াতে পারে। কুকুর এবং বিড়ালকে জলাতঙ্কের জন্য নিয়মিত প্রতিষেধক দেয়া হয়। পোষা প্রাণীরা দাদও ছড়াতে পারে, যা মানুষ ও অন্যান্য প্রাণীর জন্যই ভয়াবহ। টক্সোপ্লাসমোসিস হলো বিড়ালের একটি সাধারণ রোগ, এটি মানুষের দেহে ছোট রোগ কিন্তু গর্ভবতী মহিলাদের জন্য এটি ভয়াবহ হতে পারে।
জীববৈচিত্র্য হারিয়ে যাওয়া এবং পরিবেশের ক্ষয়
রয়্যাল সোসাইটি কর্তৃক প্রকাশিত ২০২০ সালের এপ্রিলের একটি সমীক্ষায় পাওয়া যায়, প্রাণী থেকে মানুষের মাঝে ভাইরাস ছড়ানোর পেছনে জীববৈচিত্র্য হ্রাস ও প্রকৃতির মানের সম্পর্ক রয়েছে। কেননা মানুষ কৃষি কাজ, শিকার ও সম্পদ আহরণের জন্য বনভূমিতে গিয়ে থাকে। সেখানে তারা এমন অনুজীবের সম্পর্কে আসে যেগুলো হয়তো সেখানেই থাকতো। এমন ভাইরাসের ছড়ানো ১৯৮০ সাল থেকে প্রতি দশকেই হয়ে থাকে।
ওষুধে ব্যবহার
স্মলপক্সের জন্য এডওয়ার্ড জেনার ১৮০০সালে প্রথম যে ওষুধ তৈরি করেছিলেন সেটি ছিল পশুপাখিবাহী রোগের জন্য দায়ী বোভিন ভাইরাস থেকে, সেটি একধরনের রোগ সৃষ্টি করেছিল যার নাম কাউপক্স। জেনার খেয়াল করেছিল যে গোয়ালাদের স্মলপক্স প্রতিরোধ করতে পারতো। জেনার 'কাউপক্স' থেকে এক ধরনের সংক্রামক পায় যা মানুষকে স্মলপক্সের বিপরীতে প্রতিরোধ করে। যার ফল স্বরুপ, সারা বিশ্বে ঐ রোগটি লোপ পায় এবং এটির ব্যাপক ব্যবহার হয় ১৯৮১সালে।
ইবোলা
২০১৪ সালে ইবোলা ভাইরাস খুবই মহামারী রূপ লাভ করে। এটি খুবই সংক্রামক একটি রোগ। মূলত আফ্রিকার কিছু দেশ, যেমন; গিনি, লাইবেরিয়া, সিয়েরাতে এটির প্রভাব বেশি দেখা যায়। সেসময় এটিতে আক্রান্তদের প্রায় ৭০% লোক এটিতে মারা যায়।
করোনাভাইরাস
২০২০ সালে করোনাভাইরাস নামক একটি ভাইরাস মহামারী আকার ধারণ করে। এটি একটি পশুপাখিবাহী রোগ যেটি পশু থেকে মানুষের মাঝে এসেছে। এই ভাইরাস এতোটাই ছোঁয়াচে যে লাখো মানুষ এতে আক্রান্ত হয় এবং সারা বিশ্বে মহামারী দেখা দেয়। করোনাভাইরাস ১৯৬০-এর দশকে প্রথম আবিষ্কৃত হয়। প্রথমদিকে মুরগির মধ্যে সংক্রামক ব্রঙ্কাইটিস ভাইরাস হিসেবে এটি প্রথম দেখা যায়। পরে সাধারণ সর্দি-হাঁচি-কাশিতে আক্রান্ত রোগীদের মধ্যে এরকম দুই ধরনের ভাইরাস পাওয়া যায়। মানুষের মধ্যে পাওয়া ভাইরাস দুটি ‘মনুষ্য করোনাভাইরাস ২২৯ই’ এবং ‘মনুষ্য করোনাভাইরাস ওসি৪৩’ নামে নামকরণ করা হয়। তবে অনেকের সন্দেহ যে এই ভাইরাসটি চীন সরকার তার দেশের গরিব জনগনকে শেষ করে দেওয়ার জন্য নিজেরাই তৈরি করে নিজেরাই ছড়িয়ে ছিলো। এরপর থেকে বিভিন্ন সময় ভাইরাসটির আরো বেশ কিছু প্রজাতি পাওয়া যায় যার মধ্যে উল্লেখযোগ্য হলো ২০০৩ সালে ‘এসএআরএস-সিওভি’, ২০০৪ সালে ‘এইচসিওভি এনএল৬৩’, ২০০৫ সালে ‘এইচকেইউ১’, ২০১২ সালে ‘এমইআরএস-সিওভি’ এবং সর্বশেষ ২০১৯ সাল চীনে এসএআরএস-সিওভি-২’ পাওয়া যায়(যা বর্তমানে সাধারণত নোভেল করোনাভাইরাস নামেই পরিচিত। এগুলোর মধ্যে অধিকাংশ ভাইরাসের ফলে শ্বাসকষ্টের গুরুতর সংক্রমণ দেখা দেয়। ২০১৯ সালের ৩১ ডিসেম্বরে চীনের উহান শহরে করোনাভাইরাসের একটি প্রজাতির সংক্রামণ দেখা দেয়। বিশ্ব স্বাস্থ্য সংস্থা ভাইরাসটিকে প্রাতিষ্ঠানিকভাবে ‘২০১৯-এনসিওভি’ নামকরণ করে। ২০২০ সালের ১৪ই মে পযন্ত প্রাপ্ত তথ্য অনুযায়ী বিশ্বের ২১৩টিরও বেশি দেশ ও অধীনস্থ অঞ্চলে ৪৪ লাখ ৮০ হাজার-এরও বেশি ব্যক্তি করোনাভাইরাস রোগ ২০১৯-এ আক্রান্ত হয়েছেন বলে সংবাদ প্রতিবেদনে প্রকাশ পেয়েছে। বর্তমানে ৩ লাখ -জনের বেশি ব্যক্তির মৃত্যু ঘটেছে এবং ১৬ লাখ ৮৪ হাজার এর- বেশি রোগী সুস্থ হয়ে উঠেছে। এই ভাইরাসের কারণে বিভিন্ন দেশে লকডাউন জারি করা হয়।
ইতিহাস
অনেক আধুনিক রোগ, এমনকি মহামারী রোগগুলোও পশুপাখিবাহী রোগ দ্বারা শুরু হয়েছে। নতুন পশুপাখিবাহী রোগের জীবাণু বৃদ্ধির একটি প্রধান কারণ হলো জনসংখ্যা বৃদ্ধি ও মানুষের সাথে বন্যপ্রাণীর সংস্পর্শ বৃদ্ধি। এটি হতে পারে বন্যপ্রাণীদের এলাকায় মানুষের বাস করার মাধ্যমে বা বন্যপ্রাণীদের মানুষের এলাকায় বাস করার মাধ্যমে। এটির একটি উদাহরণ হলো ১৯৯৯ সালে মালয়েশিয়ায় নিপা ভাইরাসের প্রাদুর্ভাব, যখন পলান করা শুকোরেরা আক্রান্ত বাঁদুড়ের সংস্পর্শে আসে। এই ভাইরাসটি কৃষকদের মাঝে ছড়িয়ে পড়ে এবং প্রায় ১০৫ জনের মৃত্যু হয়।